NaiveNeuron/SloPal huggingface dataset:
Ľ. Martinák, poslanec: (2007-06-22):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Výbory Národnej rady Slovenskej republiky, ktorým bol poslanecký návrh zákona pridelený s ním súhlasili a odporučili ho Národnej rade schváliť s pripomienkami tak, ako ich máte uvedené v časti IV spoločnej správy s odporúčaniami gestorského výboru. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1 až 18 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto poslaneckému návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a v znení neskorších predpisov odporúča Národnej rade Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov schváliť v znení schválených pozmeňujúcich a doplňujúcich návrhov uvedených v tejto správe a prednesených v rozprave. Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 134 z 21. júna 2007. Pán predsedajúci, skončil som, prosím, otvorte rozpravu.
Goga, Ľudovít, poslanec NR SR (2021-10-22):
Pán predseda, dajte, prosím, hlasovať, že Národná rada berie činnos... správu o činnosti výboru na, na vedomie.
Šeliga, Juraj, podpredseda NR SR (2021-03-30):
Ďakujem. Pani poslankyňa Šuteková, nech sa páči.
Sárközy, Irén, poslankyňa NR SR (2019-10-28):
Pán predseda, dajte, prosím, hlasovať o návrhu zákona ako o celku s odporúčaním gestorského výboru... (Prerušenie vystúpenia predsedajúcim.)
Jarjabek, Dušan, poslanec NR SR (2020-04-02):
Ďakujem pekne. Ja by som navrhoval, aby sme neotvárali témy, ktoré sú skôr témami pre veľmi závažné historické konferencie, ktoré niekedy trvajú aj niekoľko dní, a predsa sa tam ľudia nedohodnú a určite sa tak nehádajú, ako my v tejto chvíli tu. Ja by som sa vrátil k tomu problému, ktorý bol na začiatku, a to je istá dohoda. Na začiatku bola istá dohoda. Tej dohody sa zúčastnili istí ľudia. Dnes sú svedkovia tej dohody, aj pán Kollár by tu niekde mal byť, ktorý by tieto slová mal potvrdiť alebo nepotvrdiť, a my nič iného nerobíme, len sa chováme v rámci tej dohody, ktorá bola spravená. Veď tu ide aj do budúcnosti o nejakú beťársku česť, ktorú budete aj vy potrebovať, páni, ktorí ste v koalícii, o niekoľko mesiacov preto, lebo o niekoľko mesiacov až pochopíte, že nie vo všetkom je tá proklamovaná jednota, ako ste ju podpisova..., ako ste ju potvrdili pri podpise tohto programu, ktorý ste teraz podpisovali na Hrade. Vy takisto sa budete opierať o nejaké dohody. Vy takisto sa budete opierať o nejaké dohody a v rámci beťárskej cti. Prečo to teraz chcete takýmto spôsobom porušiť? My nič iného nerobíme, iba sa naozaj chováme podľa tej dohody, ktorá bola spravená. A ona bola spravená aj v rámci tých mien, ktoré predpokladáme, ktoré predkladáme. Preto ich predkladáme niekoľkokrát, aby ste si to konečne uvedomili. A porozprávajte sa s tými ľuďmi z vašich strán, ktorí pri tej dohode boli. To je všetko. Vôbec sa nemusíme tuná rozčuľovať. Alebo to potvrdíte, alebo to nepotvrdíte. Fajka zhasla, hotovo.
B. Bugár, podpredseda NR SR: (2003-12-16):
Vážené panie poslankyne, vážení páni poslanci, týmto sme skončili program tejto schôdze, 20. schôdze. Na záver dovoľte, aby som dal slovo pánovi predsedovi Národnej rady Slovenskej republiky pánovi Hrušovskému. Pán predseda, nech sa páči, mikrofón je váš.
Šeliga, Juraj, podpredseda NR SR (2020-05-14):
Pán poslanec Ferenčák.
P. Paška, predseda NR SR: (2007-07-02):
(Hlasovanie.) 140 prítomných, 79 za, 2 proti, 57 sa zdržalo, 2 nehlasovali. Tento bod sme schválili. Ďalej.
Bagačka, Michal, poslanec NR SR (2014-12-03):
Dajte, pán predseda, ďalej hlasovať o prvom pozmeňujúcom návrhu poslancov Hudackého a Zajaca, ktorý rieši otázku ochrany subdodávateľa.
P. Paška, predseda NR SR: (2008-11-28):
Pán podpredseda vlády.
Grendel, Gábor, poslanec NR SR (2016-06-16):
Ďakujem, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 21 zo 7. júna 2016 určil za spravodajcu k návrhu zákona o obecnom zriadení (tlač 136). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 5. septembra 2016 a v gestorskom výbore do 6. septembra 2016. Pán predsedajúci, otvorte, prosím, všeobecnú rozpravu.
Šíbl, Jaromír, poslanec NR SR (2021-12-10):
Pán predsedajúci, prosím, dajte hlasovať o tom, Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre financie a rozpočet a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný vládny návrh zákona výbory prerokovali ihneď.
Bugár, Béla, podpredseda NR SR (2019-09-06):
Pán poslanec Špánik.
Jurinová, Erika, podpredsedníčka NR SR (2014-05-30):
Pán poslanec Škripek.
M. Číž, podpredseda NR SR: (2007-02-09):
(Hlasovanie.) Prítomných 124 poslancov, za návrh 65 poslancov, proti 40 poslancov, zdržalo sa 16 poslancov, nehlasovali 3 poslanci. Návrh sme schválili. Nech sa páči.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Mizík.
Mihál, Jozef, poslanec NR SR (2016-11-23):
Ja sa zrejme ešte dostanem k slovu v riadnej rozprave, ale budem reagovať na pána ministra a jeho vystúpenie. Pozrite, vy napríklad hovoríte o tom, že ste slabšie zarábajúcim ľuďom predvlani, vlani znížili odvody, lebo ste zaviedli odpočítateľnú položku. Ale práve ten spôsob, akým ste to urobili, a spôsob, akým funguje daňový bonus, ako funguje nezdaniteľná časť na daňovníka, je dôkaz toho, že to je síce na jednej strane pekné, dá sa to pekne komentovať na bilbordoch, ale v reálnom živote to nefunguje dobre. Keď bola v roku 2012 minimálna mzda 327 eur, tak vtedy sa vlastne žiadna daň z príjmu neplatila, pretože tá odpočítateľná položka bola tak vysoko v tom čase nastavená, že pokrývala celý zdaniteľný príjem daňovníka s minimálnou mzdou. Čiže platil ten daňovník len odvody 13,4 %. Dnes, teda na budúci rok bude minimálna mzda krásnych 435 eur, ale, ale už ten efekt odpočítateľnej položky pri zdravotných odvodoch sa postupne stráca. Už je tam temer 7 %..., 7 eur na odvodoch zdravotných zo strany toho zamestnanca, plus sú tam, samozrejme, plné odvody na sociálne poistenie a už je tam aj daň. Tá daň je vyše 13 eur. To znamená, keď to spočítame, pri novej minimálnej mzde 435 eur, ten zamestnanec zaplatí na svojich daniach a odvodoch okolo 61 eur, a keď to dám na percentá, tak je to 14 % z jeho hrubého príjmu, ktoré dá on na dane a odvody. Pred piatimi rokmi to bolo 13,4 %. Čiže v tomto percentuálnom vyjadrení vidíme, že postavenie zamestnanca zarábajúceho minimálnu mzdu sa postupne za vašich vlád zhoršuje, pretože mu stúpa daňovo-odvodové zaťaženie napriek tomu, že používate vzletné slová, ako im pomáhate.
Pellegrini, Peter, predseda NR SR (2015-06-15):
Ďakujem pekne. Ako ďalší vystúpi pán poslanec Baška, nech sa páči, máte slovo.
Érsek, Árpád, minister dopravy a výstavby SR (2018-12-06):
Ďakujem za slovo. Vážený pán predsedajúci, kolegyne, kolegovia, dovoľte mi, aby som uviedol vládny návrh zákona, ktorým sa mení a dopĺňa zákon 56/2012 Z. z. o cestnej doprave v znení neskorších predpisov, ktorým sa menia a dopĺňajú niektoré zákony. Návrh zákona bol prerokovaný vo Výbore Národnej rady Slovenskej republiky pre financie a rozpočet, v Ústavnoprávnom výbore Národnej rady Slovenskej republiky a Výbore Národnej rady pre verejnú správu a regionálny rozvoj a vo Výbore Národnej rady pre hospodárske záležitosti. V súčasnosti je na prevádzkovanie taxislužby potrebná koncesia a zároveň je potrebné plniť podmienky na prevádzkovanie taxislužby, ustanovené v zákone č. 56/2012 Z. z. o cestnej doprave a v znení neskorších predpisov. Rámec podmienok, ktoré je potrebné splniť na prevádzkovanie taxislužby, bol stanovený v roku 2012. Aplikačná prax od roku 2012 však ukázala, že niektoré podmienky je vhodné revidovať aj v súvislosti s úpravou moderných foriem podnikania v oblasti kolaboratívnej ekonomiky a zároveň je potrebné zefektívniť a inovovať kontrolný mechanizmus pri nelegálnom prevádzkovaní taxislužby. Cieľom predloženého návrhu zákona je revidovať a zjednodušiť podmienky podnikania v taxislužbe, podporiť nové trendy v oblasti kolaboratívnej ekonomiky s využitím digitálnych platforiem pri podnikaní v oblasti prepravy osôb, zlepšiť kontrolné mechanizmy, ktoré budú smerovať k zvýšeniu efektivity kontrol, aby sa v čo najmenšej (pozn. red.: správne „najväčšej“) miere zamedzilo nelegálnemu podnikaniu v taxislužbe. Návrh zákona je v súlade s Ústavou Slovenskej republiky, ústavnými zákonmi Slovenskej republiky, nálezmi Ústavného súdu, platným právnym poriadkom Slovenskej republiky, medzinárodnými zmluvami, s inými medzinárodnými dokumentmi, ktorými je Slovenská republika viazaná, ako aj s právom Európskej únie. Vplyvy na rozpočet verejnej správy na podnikateľské prostredie, na informáciu spoločnosti a sociálne prostredie a životné prostredie sú uvedené v doložke vybraných vplyvov. Dovoľujem si vás požiadať o podporu prerokovania predloženého vládneho návrhu. Ďakujem, skončil som.
D. Lipšic, podpredseda vlády a minister spravodlivosti SR: (2004-06-24):
Nemám problém ani s hlasovaním osobitným, ale potom by bol problém hlasovať o bode 2, ktorý je o účinnosti, ktorá je naviazaná na obidva články, aj čl. V aj čl. VI. Čiže asi by bolo logické hlasovať o celom pozmeňujúcom návrhu spolu. Čl. V je, samozrejme, motivovaný tým, aby neboli v týchto závažných prípadoch v senátoch prísediaci. Budú to rizikové prípady. Aj Špeciálny súd bude rozhodovať v zložení trojčlenného profesionálneho senátu. Takže ja by som vás chcel, páni poslanci, pani poslankyne, požiadať o podporu týchto úprav. Ďakujem, pán podpredseda.
B. Bugár, podpredseda NR SR: (2004-11-30):
Pán navrhovateľ, nech sa páči, máte slovo.
Hrušovský, Pavol, podpredseda NR SR (2010-08-04):
S faktickými poznámkami na vystúpenie pána poslanca sa prihlásili ôsmi, posledný pán poslanec Gaľa a ešte pán poslanec Kvasnička. Dávam slovo pánovi poslancovi Zajacovi. Nech sa páči, pán poslanec Zajac.
B. Bugár, podpredseda NR SR: (2003-02-26):
(Hlasovanie.) Prítomných 127 poslancov, za návrh hlasovalo 85, proti 20, zdržalo sa 21 a nehlasoval 1 poslanec. Konštatujem, že aj bod b) z návrhu pána poslanca Figeľa bol prijatý Národnou radou. Nech sa páči. M. Beňová, poslankyňa: Ďakujem pekne, pán predsedajúci. V bode c) Národná rada Slovenskej republiky podporuje zachovanie výlučnej právomoci členských krajín únie v kultúrno-etických záležitostiach.
J. Laššáková, poslankyňa: (2007-06-26):
Pán poslanec Kubovič, no ja vám len chcem povedať, že váš schopný kandidát na starostu voľby prehral a náš neschopný voľby vyhral. Tak zrejme asi občania rozhodli, koho chcú mať za starostu. To je po prvé. Po druhé, som rada, pán poslanec Slafkovský, že tento návrh podporujete. A k tomu, prečo je to akože identicky návrh, čo ste dali vy, pán poslanec, pri schvaľovaní zákona o hlavnom meste Bratislave, myslím si, že tam nebolo povedané, koľkých zástupcov primátora je možné, môže si primátor teda navrhnúť a zastupiteľstvo ho schváliť. Takže po tomto upresnení, myslím si, že predložený môj pozmeňujúci návrh má širšiu podporu nielen teda ako poslancov koalície, aj opozície. Ďakujem pekne.
Laurenčík, Milan, podpredseda NR SR (2022-04-28):
Ďakujeme. Druhá otázka je od pána poslanca Jozefa Habánika a je smerovaná na ministra školstva, vedy, výskumu a športu Slovenskej republiky Branislava Gröhlinga. Pán Habánik je v sále, otázku budeme teda čítať: „Bude Ministerstvo školstva, vedy, výskumu a športu Slovenskej republiky kompenzovať verejným vysokým školám zvýšené náklady spôsobené neúmerným rastom cien energií?“ Nech sa páči, pán minister, máte päť minút na odpoveď.
D. Jarjabek, poslanec: (2001-12-07):
Čo sa týka Slovenského národného divadla, bol tu predsa vypracovaný istý projekt dostavby Slovenského národného divadla v rámci bývalého ministerstva kultúry, ale tento projekt ste zavrhli a odsúdili. Proste o tomto projekte, tento projekt ste ďalej nerozvíjali, no a podľa mojich informácií ten projekt nebol až taký zanedbateľný, v každom prípade by riešil určité financovanie kultúry. Vy ste tento projekt zahrnuli medzi projekty, ktoré ste pomenovali vo vašej čiernej knihe. Iste, aj o tomto sa môžeme sporiť. A čo sa týka fungovania tých inštitúcií, ktoré ešte zostali pod ministerstvom kultúry a ktoré neprešli pod vyššie územné celky, lebo tých sa vy nemôžete teraz baviť, to sú takisto inštitúcie, ktoré patria pod kultúru a teda istým spôsobom aj gesčne pod vás, no a o tom, či budú fungovať, alebo nefungovať, lebo o tom vlastne teraz existuje spor, o tom budeme hovoriť po šiestich-siedmich rokoch, eventuálne po roku fungovania. Ďakujem pekne.
Jarjabek, Dušan, poslanec NR SR (2015-12-11):
Ďakujem za slovo, pani predsedajúca. Dámy a páni, je to priehľadné a trápne ako už po niekoľkýkrát pri odvolaní nejakého ministra, toto všetko tuná bude, samozrejme, pokračovať až do 5. marca, možno ešte štvrtého budeme niekoho odvolávať, aby sa niekto zviditeľnil. Na jednej strane najväčšia investícia pre Slovensko, na druhej strane kompa. No tak musíme niečo spraviť predsa preto, aby sme tieto úspechy vlády nejakým spôsobom takto tupo prekryli mediálne. A len o to ide na tejto schôdzi, o isté mediálne prekrytie týchto, týchto nesporne jej veľkých úspechov, ktoré táto vláda za posledné roky spravila. Čo budeme dnes počúvať? No tak agresívnosť, hlúposť, primitívnosť, budú sa tu prejavovať mnohé a mnohé celebrity opozície. No musíme to vydržať. Takisto my to vydržíme a predpokladám, že občania Slovenskej republiky takisto. Myslím, že všetci sme si už urobili názor za posledných 30-40 minút, čo sme tuná v tejto sále od strany opozície počuli, no a toto bude pokračovať do deviatej, do desiatej do večera, len som zvedavý, kto zaplatí ten účet za elektrinu v tomto parlamente. (Reakcia z pléna.) Takže vydržíme, vydržíme, nech sa páči, pridajte ešte, ste ešte tupší, ako ste sa doteraz prejavili. Ďakujem za pozornosť. (Potlesk.)
Blanár, Juraj, podpredseda NR SR (2023-06-27):
Takže o tomto návrhu zákona zajtra budeme o jedenástej hodine hlasovať. Prerušujem rokovanie o tomto bode programu. Ďakujem obom. Pristúpime k druhému čítaniu o návrhu poslancov Zuzany Šebovej, Moniky Péter a Miloša Svrčeka na vydanie zákona, ktorým sa mení zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení zákon č. 377/2004 Z. z. o ochrane nefajčiarov a o zmene a doplnení niektorých zákonov. Je to parlamentná tlač 1639, spoločná správa 1639a. Udeľujem slovo pani poslankyni Zuzane Šebovej, ktorá za skupinu poslancov tento návrh prednesie v pléne. Nech sa páči. (Rokovanie o návrhu poslancov Národnej rady Slovenskej republiky Zuzany Šebovej, Moniky Péter a Miloša Svrčeka na vydanie zákona, ktorým sa mení zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení zákon č. 377/2004 Z. z. o ochrane nefajčiarov a o zmene a doplnení niektorých zákonov , tlač 1639.)
Patakyová, Mária, verejná ochrankyňa práv (2018-05-22):
Vážená pani podpredsedníčka Národnej rady, dámy a páni, ja, samozrejme, neviem a ani nechcem reagovať na všetko, čo tu zaznelo. K prvému vystúpeniu snáď by som len povedala, že tradícia európskych štátov je založená v podstate na myšlienke, že spoločnosť je tak silná, ako je najslabšie ohnivko. Takže tá ochrana slabších patrí do mentálnej výbavy demokratickej spoločnosti a štát má k dispozícii rôzne inštrumentárium. Ak vieme oddlžovať fyzické osoby z dôvodu, že sa možno nedarilo v podnikaní, tak je to signál toho, že tu rodiny, a to sa týka aj prípadov v Žiline, máme šancu zbaviť tej neúnosnej záťaže, ktorú si nevedia sami vyriešiť. Ja som bola v Žiline minulý týždeň a tam sú aj rodiny, kde otec pracuje, matka sa stará vzorne o päť detí, dve z nich chodia na doučovanie a snažia sa vymaniť z toho prostredia. 
A trestať ich za to, že svojho času neplatili nájomné, pretože boli v životnej situácii, že nevedeli platiť to nájomné a nepomôcť im aktívne, pre mňa vždy vyvoláva len otázku, potom kde tento prístup končí? Hej? A keď si takto jednoducho otázku položíme, tak si myslím, že tá proaktivita, nasadenie si tých iných okuliarov na riešenie tých vecí, je tá najprirodzenejšia vec, ktorá musí nastať. Ak bolo spomenuté, policajti a príslušníci policajného zboru a Zborov, to, čo tu pán poslanec hovoril, ja som vychádzala z dôkazov, ktoré boli z videozáznamu, ktorý hovoril o inom zásahu alebo inej časti zásahu, ako ja som mala z podnetu. A preto som na začiatku zdôraznila, že to materiálne vybavenie príslušníkov policajného zboru, to unesenie dôkazného bremena v týchto situáciách, to je úloha štátu. Pokiaľ sme a chceme byť v demokratickom spoločenstve, v medzinárodnom, tak jednoducho toto sú pravidlá hry, ktoré tu platia. A ja si vážim prácu, profesionálnu prácu nielen policajtov, každého jedného, kto pristupuje k svojej práci profesionálne. Osobitne dobre sa mi to hovorí vám, ktorí ste teraz prítomní v tejto sále, ale bez situácie, že vybavíme príslušníkov policajného zboru na to, aby uniesli toto dôkazné bremeno, jednoducho nebudeme vedieť pokročiť ďalej. Mala som tu priamo otázku na Body the Exhibition a nie je tu teraz momentálne pani poslankyňa. Moja odpoveď je rovnaká, ako bola na výbore. Z našej právnej analýzy, z prípravných poznámok, ktoré boli v podobe komentárov zverejnené k tejto medzinárodnej dohode, vyplýva, že je to dokument, ktorý sa vzťahuje s nakladaním s živým ľudským telom. To znamená, z toho vychádzali moje závery. A ja sa veľmi rada stretnem s členmi etickej komisie pri ministerstve zdravotníctva, aby sme sa porozprávali o teda tejto otázke, že aký je teda predmet záveru tohto dohovoru. To, čo ale je potrebné povedať, že ja som zároveň v správe v závere, teda v tých súhrnných odporúčaniach povedala, že racionálny zákonodarca chce riešiť tie otázky, ktoré tam nie sú pokryté, tak je to teda na jeho rozhodnutí a má možnosť, tam sa objavili viaceré otázky, ktoré sú nekryté. Devätnásť nula, nula, končím. Ďakujem veľmi pekne.
V. Novotný, poslanec: (2007-05-11):
Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku a v legislatívnych pravidlách. Predložený návrh zákona obsahuje doložku zlučiteľnosti s právom Európskej únie. Návrh je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná. Návrh zákona nezakladá nárok na pracovné sily, nepredpokladajú sa finančné dôsledky na štátny rozpočet a nemá vplyv na rozpočet obcí a vyšších územných celkov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný poslanecký návrh zákona ústavnoprávny výbor prerokoval do 18. júna a gestorský výbor do 19. júna 2007. Vážený pán podpredseda, skončil som, prosím, otvorte rozpravu.
Grendel, Gábor, poslanec NR SR (2024-01-16):
Ďakujem za slovo, pán predsedajúci. No zaujímavo sa vyvíja postoj koaličných politikov k tomuto... (Technické problémy. Reakcie z pléna. Prerušenie vystúpenia predsedajúcim.)
Laššáková, Jana, podpredsedníčka NR SR (2015-11-25):
Pán spravodajca Susko, nech sa páči.
Frešo, Pavol, poslanec NR SR (2014-11-10):
Ďakujem veľmi pekne, pán predseda. Vážený pán premiér, myslím si, že naozaj nie je hodné vás ako premiéra, aby ste urážali či jednotlivých členov opozície alebo koniec koncov opozíciu ako celok. Robí jednoducho svoju prácu. A v tomto prípade zvolala schôdzu preto, prečo sa aj vy a vaši poslanci stretávate, keď chodíte medzi ľudí, pre tú jednoduchú otázku, ktorá hovorí, že takú drzosť, ako je zobrať si milión eur z jedného cétečka, nezažili a chceli by vedieť, v koho vrecku ten milión skončil. Takže ak chcete byť razantný, pán premiér, buchnite rovno tam okolo svojich ľudí po stole a zistite, v koho vrecku ten milión z cétečka v Piešťanoch skončil. Jednoducho buďte chlap a urobte to hneď a máme po probléme, či schôdza má byť v sobotu alebo či ona niekomu nenaruší náhodou rokovanie vlády. Povedzte, v koho vrecku tento milión skončil, a bude to jasné. Keby ste išli po nemocniciach, keby ste sa niekde stretli s lekármi, sestrami, ja som nestretol nikoho, kto by neveril, že sa v zdravotníctve nekradne. A padajú tu konkrétne mená, padajú konkrétne firmy. Vy máte tú moc, že môžete buchnúť po stole a týchto ľudí jednoducho označiť. Máte schránkové firmy, ktoré vám bohatnú, nechutne bohatnú na tom, akým spôsobom sa v zdravotníctve plytvá. A toto nechutné bohatnutie môžete odhaliť. A môžete tak povedať, kto všetko za tým stojí. Je to vo vašej možnosti, môžete to urobiť. Poprosím vás, urobte to teraz, kým tu všetci sedíme. Dokážte, že ste skutočný chlap nielen tým, že vyskakujete na opozíciu, ale hlavne tým, že odhalíte, kto si tie peniaze strčil do vrecka. To vám odkazujú ľudia na Slovensku, to vám odkazuje celá táto opozícia. O tom je táto dnešná schôdza, že kto tie peniaze má vo vačku.
P. Paška, predseda NR SR: (2007-10-25):
Tento bod sme neprijali.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 43 za, 76 proti, 14 sa zdržalo. Návrh sme neschválili.
Schlosár, Rastislav, poslanec NR SR (2019-09-12):
Vážené panie poslankyne, vážení páni poslanci, pani ministerka zdravotníctva nám tu predložila zákon, ktorý je na prvý pohľad tak v podstate veľmi komplexný a rozsiahly, že by možno bežného človeka pri jeho nejakom povrchnom preštudovaní ani nenapadlo, čo všetko môže skrývať. A skutočne tento návrh zákona pod dobre znejúcim heslom prevencia a kontrola prenosných ochorení na Slovensku a pod takým možno múdro znejúcim heslom tzv. epidemiologickej bdelosti skrýva doposiaľ najväčší zásah do ľudských práv v oblasti zdravotníctva, aký sme tu kedy v histórii Slovenskej republike mali. Pán predseda...
Danko, Andrej, predseda NR SR (2018-06-15):
S reakciou pani poslankyňa.
Laurenčík, Milan, podpredseda NR SR (2020-04-01):
Ďakujem. Pán poslanec Kotleba.
Pčolinský, Peter, podpredseda NR SR (2022-11-15):
S ďalšou faktickou poznámkou pán poslanec Svrček.
Jurinová, Erika, podpredsedníčka NR SR (2015-12-02):
Ďakujem, pán spravodajca. Otváram všeobecnú rozpravu, nedostala som žiadnu písomnú prihlášku, dávam teda možnosť prihlásiť sa do rozpravy ústne. Nikto sa neprihlásil, vyhlasujem všeobecnú rozpravu za skončenú a zároveň prerušujem rokovanie o tomto bode programu. Nasledujúcim bodom je prvé čítanie o návrhu poslancov Daniela Lipšica, Igora Matoviča na vydanie zákona, ktorým sa mení a dopĺňa zákon číslo 150/2013 Z. z. o Štátnom fonde rozvoja bývania. Návrh zákona je pod tlačou 1834. Návrh na jeho pridelenie na prerokovanie výborom je v rozhodnutí č. 1839. Dávam slovo poslancovi Danielovi Lipšicovi, aby návrh zákona uviedol. (Rokovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania , tlač 1834.)
Mikulec, Roman, minister vnútra SR (2022-11-15):
Ďakujem pekne, pán predsedajúci, za slovo. Vážení, vážení, vážení, vážené dámy poslankyne, vážení páni poslanci, dovoľte, aby som sa vyjadril k tým veciam, ktoré tu odzneli od pána Fica. Na úvod mi dovoľte sa ospravedlniť vzhľadom na to, že už teraz som mal byť na konferencii v Rumunsku – Salzburské fórum – práve k téme migrácie, tak ak dovolíte, po uvedení môjho, mojej reči sa potom vzdialim. Pán Fico, vy ste, samozrejme, tu vo svojej reči povedali strašne veľa lží a neprávd, a ja rozumiem tomu, že ste aj na to upozornili, že budeme asi reagovať týmto spôsobom. Ale dovoľte, ja, ja, ja nepôjdem na vašu úroveň. Neskĺznem k obviňovaniu a nejakému bezbrehému manipulovaniu, ale poďme, poďme k faktom. Ja rozumiem aj tomu, že využijete každú jednu príležitosť na to, aby ste odvolali ministra vnútra, a práve preto, aby ste odpútali pozornosť, a práve preto, aby všetky tie škandály, ktoré vychádzajú na povrch, ohľadom vašich ľudí, ohľadom systému, ktorý ste tu vytvárali 12 rokov, aby, samozrejme, toto bolo nejakým spôsobom zdehonestované, a aby ste to prekryli. Ja myslím, že tie veci, ktoré postupne vyplávavajú na povrch, o taškách plných peňazí nájdených u vašich ľudí a podobné veci postupne ľudia vidia a budú vidieť aj do budúcna. A toto, čo sa snažíte urobiť, je len chabou zámienkou na prekrytie týchto vašich zlyhaní za 12 rokov, rovnako ako chabou zámienkou na prekrytie toho, čo ste sa snažili dvanásť rokov pomáhať občanom Slovenskej republiky, akože pomáhať občanom, a nedali ste ani zďaleka toľko, čo im táto vláda dala za dva roky, za dva a pol roka pôsobenia, desaťnásobne viac, ako ste to urobili vy, napriek tomu, že ste mali rozpočet, napriek tomu, že ste nemali infláciu, nemali ste krízy, nemali ste absolútne nič na starosti, ale, samozrejme, rozumiem tomu, pretože mali ste na starosti samých seba a vynášať tašky plné peňazí niekde do Dubaja a ďalej. Tak to zabralo určite veľa, veľa času. (Reakcie z pléna.) Samozrejme, že (ruch v sále a zaznievanie gongu), samozrejme, že ste nemali ani takú krízu, a o ktorej ste tu teraz hovorili, teda čo sa týka migrácie, a ktorú teraz sa snažíte zneužívať práve preto, aby ste prekryli tie svoje zlyhania. Ale tak ako som sľúbil, poďme k faktom. Keď hovoríte o 15. výročí schengenu, áno, samozrejme, veď poďme ho osláviť a to je to, čo my hovoríme stále, schengen je, myslím, jedna z najlepších vecí, ktorá sa dosiahla v rámci Európskej únie. A aj občania Slovenskej republiky si na ňu, na, na schengen zvykli. Schengen je o voľnom pohybe ľudí a tovaru a myslím si, že každý, každému to vyhovuje, ale, samozrejme, keď sa vám to nehodí, tak zrazu schengen treba nejakým spôsobom zdehonestovať, a vy hovoríte o tom, že nie sme schopní chrániť hranice s Maďarskom. Pán poslanec Fico, schengen je o tom, že my nemáme chrániť hranice, vnútorné, medzi jednotlivými členskými štátmi, a ak dovolíte (reakcie z pléna), ak dovolíte, ja vám... (Reakcie z pléna a prerušenie vystúpenia predsedajúcim.)
J. Chrbet, poslanec: (2006-10-18):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 2. októbra 2006 č. 82 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku a odporúčam, aby výbory predmetný návrh zákona prerokovali v druhom čítaní do 29. novembra 2006 a v gestorskom výbore do 30. novembra 2006. Pán predsedajúci, otvorte rozpravu.
Dubačová, Viera, poslankyňa NR SR (2016-12-07):
Ja sa chcem poďakovať kolegovi Osuskému, naozaj, naozaj je veľmi dôležité, aby sme nezabúdali, vzdelanci akísi, ako hovoril Dominik Tatarka, akým temným dňom 21. august pre nás bol skutočne. Keď som stretla odchádzajúceho ruského alebo sovietskeho okupanta zo Sliača, pozeral sa mi do očí a v očiach mal strach. Vravel mi, my sa musíme vrátiť, ale čo budeme robiť doma, tam nemáme prácu, čím sa budeme živiť. A ja som mu hovorila, proste dáte dolu uniformu a naučíte sa slušne žiť bez okupácie, bez toho, aby ste hrozili a vyhrážali sa cudzím národom. Proste budete žiť svojej krajine. To som, samozrejme, mala predstavu naivnú, že to skončí, že sa nikde, ani na Ukrajine už neukážu žiadni zelení mužíci v neznámych uniformách, ale pre nás pre Slovensko, pre Česko-Slovensko to bol veľmi temný deň, a preto si myslím, že je veľmi dôležité na takýto deň upozorňovať hlavne mladých ľudí, aby odkaz Jána Palacha zostal živý, aby sme vedeli, že aj takíto ľudia medzi nami boli. Aby sme si dokázali chrániť slobodu, pretože je to to najcennejšie, čo máme, aby sme chápali, že najväčší strach majú tí ľudia, ktorí neveria vo vlastné hodnoty. A toto je veľmi dôležité aj pre budúcu generáciu, preto ďakujem.
Blanár, Juraj, poslanec NR SR (2017-09-08):
Ďakujem, vážený pán predsedajúci. Kolegyne, kolegovia, takže začíname v rozprave po prerušení dnes o tomto návrhu uznesenia, ktoré by malo byť takou iniciáciou novely zákona o rozpočtovej zodpovednosti, pretože našou snahou je, aby sme využili tie možnosti, ktoré ešte v tomto zákone po určitých rokoch fungovania sa nachádzajú, tieto rezervy. Samozrejme, že sme ten čas využili, aby sme mohli diskutovať aj s kolegami z opozičných klubov. Snažili sme sa vysvetľovať a argumentovať, že aký je cieľ tohto uznesenia, že to uznesenie nie je už bezprostredne samotná novela, ale malo by byť takým základom preto, aby došlo ku vzájomnej dohode medzi opozíciou a koalíciou, pretože táto, tento zákon o rozpočtovej zodpovednosti presahuje akúkoľvek vládu. To znamená, ak skončí táto, tá ďalšia sa bude musieť rovnako riadiť podľa tohoto zákona. Čiže z tohto pohľadu by tu mala vzniknúť taká spoločenská dohoda, v tomto prípade aj politická dohoda. My sme pri predkladaní tohoto návrhu uznesenia informovali o zámeroch predovšetkým z hľadiska takej zábezpeky aj pre budúcu alebo aj súčasnú opozíciu a tá zábezpeka tkvie v tom, že mal by sa vytvoriť osobitný výbor, ktorý by bol vykreovaný tak, že bude mať v ňom zastúpenie rovnocenne opozícia aj koalícia. Čiže ak v budúcnosti, ak teda sa podarí nájsť trojpätinovú väčšinu a budeme novelizovať tento zákon a v budúcnosti budeme chcieť uvoľniť finančné prostriedky práve na strategické projekty, ktoré sa týkajú infraštruktúry dopravy, tak o tom, že či tie finančné prostriedky sa uvoľnia, bude rozhodovať tento osobitný výbor. Čiže je to absolútne férová ponuka, si myslím, a je to rovnako, by som povedal, podaná ruka zo strany našej, tak ako sme ju voľakedy podali, keď sme ako opozičná strana sa pripojili k tomuto zákonu o rozpočtovej zodpovednosti vediac, že aj my možno raz budeme vo vláde, čo sa napokon aj udialo, keď nám dali voliči dôveru. Z tohto dôvodu sme sa zhodli spoločne s predkladateľmi, že by sme priamo explicitne do toho uznesenia dali aj toto konštatovanie, aby to nebolo čisto len v nejakej tej verbálnej rovine, ale aby to konštatovanie, že musí byť alebo, že áno, že musí byť vytvorený takýto výbor, už bolo zakomponované do tohto uznesenia. Takže dovoľte mi , aby som predložil pozmeňujúci návrh k návrhu tohto uznesenia, o ktorom dnes rokujeme. Je to tlač 611 a ten pozmeňujúci návrh znie: Bod 1. V návrhu uznesenia v časti C sa na konci pripája táto veta: „Novela zákona bude obsahovať ustanovenie podmieňujúce financovanie investičných zámerov súhlasom osobitného výboru Národnej rady Slovenskej republiky, ktorý bude zriadený na princípe rovnocenného zastúpenia opozície a koalície.“ Odôvodňujem to tým, ako som aj uviedol, cieľ tohto návrhu je, aby pri strategických projektoch pre Slovenskú republiku bol dosiahnutý široký politický konsenzus medzi opozíciou a koalíciou presahujúci volebné obdobia viacerých vlád. Ďakujem pekne, skončil som.
Ivan, Miroslav, poslanec NR SR (2017-09-07):
Ďakujem za slovo. Vážený pán predsedajúci, vážený pán minister, kolegyne, kolegovia, dnes vystúpim v podstate len s tým, že chcem tento návrh pána ministra pochváliť, že s ním sem prichádza, a zároveň povedať len, má len jednu chybu tento návrh, že je tu až teraz, že už tu mohol byť dávno. A chcem pripomenúť, že takýto návrh na tú zásadnú redukciu tých drakonických pokút za STK a emisné kontroly sme predkladali prakticky v podobnom duchu vo februári tohto roka a dnes už tí vodiči nemuseli byť pokutovaní. Stačilo, aby ste upravili niektoré veci už vtedy v rámci druhého čítania. To je mi veľmi ľúto, že sa takto, takto politikárči v tejto téme. Ten návrh, ktorý ste predložili, bude alebo je navrhnutý s účinnosťou až od 1. apríla a vlastne sme stratili takmer rok, za ktorý už dnes teda dostávajú vodiči vysoké pokuty. Podobne to je, keď sa vrátim späť aj so zákonom o diaľničných známkach, kedy sme hneď na začiatku tohto volebného obdobia poukazovali na to, aké sú, aké sú drastické pokuty za to, že niekto vojde na diaľnicu bez diaľničnej známky, a takisto o niekoľko mesiacov tento návrh ste nepodporili, o niekoľko mesiacov ste prišli s vlastným, ten potom prešiel. My nemáme problém podporiť vaše návrhy, keď sú dobré, ale mrzí ma, že v rámci toho politického boja neprechádzajú naše, s ktorými nakoniec sa vy stotožňujete, a celkom som aspoň trošku rád, že strana Sloboda a Solidarita vás svojimi návrhmi takto inšpiruje. Tento návrh určite podporíme a zároveň dávam do pléna jeden, možno jednu vec, ktorú, ktorú by sme mohli v tomto zákone potom, ak teda prejde, a dúfam, že prejde, predpokladám, že áno, riešiť a to je problém, na ktorý, aj na mňa sa obracajú vodiči, a to je ten, že keď dnes sa blíži termín ukončenia platnosti technickej kontroly alebo emisnej kontroly a prídete skôr, tak vám sa vlastne skráti tá periodicita toho 4, 2, 2, 2 rokov platnosti technickej a emisnej kontroly. Naopak, keď čo len jeden deň meškáte, tak okamžite ste sankcionovaní týmito obrovskými pokutami. Stáva sa v praxi, že ten motorista jednoducho je odcestovaný alebo aj to sa stáva, že povedzme je dlhodobo chorý, nemôže fyzicky prísť s vozidlom na stanicu technickej kontroly a tak sa mu stane, že príde o deň alebo dva po termíne a je takto sankcionovaný. Rovnako sa môže stať, že vozidlo je v servise povedzme dlhodobo kvôli havárii dva-tri týždne, to nie je zas také neobvyklé. A budeme hľadať, podporíme tento teda návrh, to chcem tým povedať, budeme hľadať s kolegami taký pozmeňovák, aby takíto motoristi neboli, neboli sankcionovaní, nájdeme riešenie, ktorým, ktorým pomôžeme riešiť takúto situáciu, aby pár dní nerozhodovalo o tom, že taký motorista bude sankcionovaný, a hovoríme o tých vodičoch, ktorí sú zodpovední, ktorým na tom záleží. Takže len toľko som chcel povedať. Ešte raz, škoda, mrzí ma to, mohli sme to dávno schváliť, ale podporíme tento návrh.
Somogyi, Szilárd, poslanec NR SR (2011-10-18):
Ďakujem, pán predsedajúci. V strane Sloboda a solidarita sa nekádrujú ani poslanci, ani členovia, takže neviem povedať, že ktorý náš kolega mohol byť v tejto súvislosti spomenutý, ja určite nie. Žiaľ, môj otec už je vyše tridsať rokov mŕtvym, takže bez zaujatosti môžem povedať, že to, čo sa v Biblii píše v súvislosti medzi otcom a synom, že kto podľa koho sa posudzuje, zrejme ani tu v samosprávnej politike neplatí. Z vystúpenia jednotlivých rečníkov je už teraz hmatateľné, mystifikácia, ani nie samospráv alebo členov jednotlivých zastupiteľských zborov, ale skôr starostov alebo primátorov. Strana Sloboda a solidarita nemá žiadny, žiadny problém s tým, že volený poslanec zastupuje, či už v samospráve svojich voličov alebo v Národnej rade, chápeme to ako rozličné úrovne samosprávy. Len nerád by som bol, keby táto debata alebo táto rozprava znova sa zúžila len na nejakýsi ad hoc skupinu odborových alebo záujmových, záujmov prvých mužov alebo prvých ľudí týchto samospráv. Pán poslanec Ondruš, z vášho vystúpenia, keď ste porovnávali percentá alebo daňové pokrytie potrieb samospráv s ostatnou Európou alebo západnou časťou Európy, spomínali ste, že to percentuálne zabezpečenie je oveľa väčšie ako ten návrh, ktorý predkladá pán minister. Dá sa z toho chápať to, že so samotnou konštrukciou tohto návrhu súhlasíte, len by ste mali ako problém s čiastkou alebo s percentuálnym zabezpečením z toho mixu? Ďakujem.
Hrušovský, Pavol, podpredseda NR SR (2011-06-17):
Panie poslankyne, ešte predtým, a ja dám o tom návrhu hlasovať, pán poslanec Jarjabek, vám prečítam § 21 zákona o rokovacom poriadku o účasti iných osôb na rokovaní Národnej rady Slovenskej republiky: „Významné osobnosti hospodárskeho a spoločenského života a predstavitelia iných štátov alebo medzinárodných organizácií pozvaní Národnou radou alebo jej predsedom môžu so súhlasom Národnej rady vystúpiť na jej schôdzi.“ (Reakcia z pléna.) Toto je, pán poslanec, ja len hovorím o... (Reakcie z pléna.) Hlasujeme, páni poslanci. (Ruch v sále.) (Hlasovanie.) 108 prítomných, 29 za návrh, 25 proti, 18 sa zdržalo, 36 nehlasovalo. Návrh sme neschválili. Pán poslanec Jarjabek, nech sa páči, máte procedurálny návrh, ďalší.
Kuffa, Štefan, poslanec NR SR (2013-12-17):
Ďakujem za slovo. Ja to len zopakujem. Plodnosť nie je chorobou, preto nemôže byť naozaj hradená z verejných zdrojov, zdrojov zdravotníctva. Jak, naopak, potom tí ľudia, ktorí tu plodnosť stratia vlastným zavinením, tak tí istí ľudia, tak je to aj v tej dôvodovej správe uvedené, kolega to aj spomínal, tak budú žiadať o umelé oplodnenie tehotenstva. Ako keby to stálo nejaké dve eurá. To sú naozaj vysoké náklady jednak finančné, ale predkladá sa to tu, akoby to umelé oplodnenie bolo bežné, samozrejmé a úplne ľahké a bez problémov. Neni tomu tak. Neni tomu tak. Ak to sledujú tí ľudia, musia byť pomýlení mnohí z tých, týchto ľudí. A pekne to kolega aj spomenul a pripomenul tú kategóriu. Naozaj, 18-roční mladí ľudia tak budú mať možnosť voľne a bezplatne sa dať sterilizovať. Budú žiť; dobre, ale tuná, keď kolega to tuná spomínal, kolega, ja som si to čítal. Je tam 35 rokov, áno, ale kolega, ja reagujem na kolegu, tak buď taká dobrá, nevykrikuj na mňa! Tak myslím si, že tá sterilizácia by bolo čosi také, keď v podstate tí mladí ľudia ani nevedia, že prečo by sa ako rozhodli. Ja reagujem na svojho predrečníka. Ani muž, ani žena v podstate sa nerozhodne pre to, pre túto sterilizáciu, pretože je bezplatná. Naozaj, aj tá minulosť nám to dokázala, že dokonca ženy boli, rómske ženy boli motivované finančnými príspevkami a to máme tú skúsenosť, že naozaj toto nebola cesta. Sterilizácia mužov, tak ako si to spomínal, kolega, my muži sme veľmi citliví na svoju plodnosť a myslím si, že nijaké, ani keby aj desaťtisíc eur dávali mužom, tak nebudú sa sterilizovať. A cez to všetko, keď by mali aj viac tých detí, určite by nešli touto cestou.
Paška, Pavol, poslanec NR SR: (2013-02-14):
(Zastavenie audiovizuálnej prezentácie, počas ktorej zaznievali reakcie z pléna.) Ešte mi dajte dve minútky, dámy a páni, aby to malo logiku. (Reakcie z pléna.) Ja viem, že sa to nepríjemne počúva a nepríjemné pozerá, ale opakovanie je matka múdrosti, dámy a páni, takže. Tu sme, tu sme presne v tom, v čom sme... (Audiovizuálna prezentácia sekvencií na obrazovkách v rokovacej sále.)
Dostál, Ondrej, poslanec NR SR (2023-12-14):
Pani poslankyňa Marcinková, tie veci, o ktorých si hovorila, samozrejme, že odhaľujú postoj a prístup nastupujúcej alebo už nastúpenej vládnej garnitúry k téme ľudských práv, a teda z hľadiska nejakého systémového nastavenia to asi nebude nič moc, ale nebol by som v tom hodnotení zase až tak príkry, ako bol napr. pán poslanec Grendel vo faktickej, že vládnej koalícii vôbec nezáleží na ľudských právach, práve naopak, v niektorých veciach vyvíja vládna koalícia priam až nadštandardnú aktivitu v ochrane ľudských práv. Pravda, nie univerzálne chápaných, ale v ochrane ľudských práv napr. podozrivých, skorumpovaných politikov alebo oligarchov, alebo policajtov, alebo iných predstaviteľov štátu, lebo na ich právach im, im teda mimoriadne záleží a sú v záujme ich ochrany schopní navrhovať v skrátenom legislatívnom konaní, zásadným spôsobom prehodnotiť a znížiť tresty za ekonomické trestné činy, za korupciu, zrušiť Úrad špeciálnej prokuratúry, oslabiť ochranu oznamovateľov len preto, aby lepšie chránili práva trestne stíhaných, ktorí sú podozriví z korupcie, a či už sú to politici, oligarchovia alebo predstavitelia orgánov činných v trestnom konaní. Čiže áno, na niektorých ľudských právach alebo na ľudských právach niektorých ľudí im nepochybne záleží až príliš.
Košútová, Magda, poslankyňa NR SR (2012-12-18):
Ďakujem pekne. Dajte, pán predseda, prosím, hlasovať o tom, že Národná rada prerokuje predmetný návrh zákona v druhom čítaní.
V. Veteška, podpredseda NR SR: (2008-05-14):
Otváram všeobecnú rozpravu. Písomne som nedostal žiadnu prihlášku. Pýtam sa, ústne kto sa hlási. Pani poslankyňa Sabolová ako jediná. Končím možnosť ďalších prihlášok do rozpravy. Pani poslankyňa, nech sa páči, máte slovo.
Mikulec, Roman, poslanec NR SR (2024-01-17):
Ďakujem pekne za slovo. Pán poslanec Sulík, tak ako si povedal ohľadom skráteného legislatívneho konania, že na to nie je dôvod. A aj tie negatíva, ktoré to prináša v... teda v rozpore s logikou a s praxou, pretože naozaj, tak ako si povedal, tú novelu je veľmi ťažké čítať a v rámci medzirezortného pripomienkového konania, pokiaľ by, samozrejme, bolo, tak by sa k nej mohli vyjadriť odborníci, mohli by sa k nej vyjadriť ľudia, ktorí tomu naozaj rozumejú, ktorí roky robia v praxi. A takíto ľudia robia na prokuratúrach. A tak ako bolo aj mojím predrečníkom pred chvíľou povedané, rada prokurátorov sa predsa vyjadrila už veľmi jasne a povedala, že táto novela je negatívna, že to bude mať obrovský negatívny vplyv na spravodlivosť na Slovensku, že mnohí páchatelia proste prijatím tejto novely nebudú postihnutí za skutky, ktoré spáchali, napriek tomu, že mnohí z nich sú dnes v procese prípravného alebo dokonca súdneho konania. Tak ako bolo spomenuté, mnohí z nich kalkulujú a o tom veľmi dobre vieme, že kalkulujú aj mnohí, ktorí sú spomínaní medzi tými 130 obvinenými alebo obžalovanými z blízkosti SMER-u alebo HLAS-u. Občania Slovenskej republiky sa jednoducho postupne dozvedajú, aký toto všetko bude mať negatívny vplyv aj na nich samotných, na mnohé prípady, ktoré dnes sú otvorené a kde mnohí obyvatelia Slovenska čakajú na výsledok, pretože boli buď okradnutí alebo boli obeťami iných trestných činov. A tí páchatelia jednoducho s pomocou vlády Slovenskej republiky, s pomocou mnohých poslancov, ktorí to berú jedným uchom dnu, druhým von, uniknú svojim trestom a tí občania jednoducho sa nedomôžu spravodlivosti nikdy. (Potlesk.)
J. Halecký, poslanec: (2007-06-20):
Chcem sa ešte opýtať, či je nejaká preferencia pre menej atraktívne športy v reprezentačnom slova zmysle, hlavne spomenul by som čo ja viem stolný tenis, vodné športy, či je nejaký systém tých športov, ktoré dosahujú vynikajúce výsledky, či je garantovaná ich nejaká preferovaná a finančná dotácia. Chcem sa opýtať ešte aj na formu vytvárania akciových spoločností ako možno najefektívnejších združení, ktoré po finančnej a hospodárskej stránke by vedeli garantovať športové kluby, a ako sa tu počíta s účasťou hlavne väčších alebo stredných miest, pretože športy hlavne vyššej a strednej kategórie, stredného kalibru garantujú väčšinou, z podstatnej časti organizačných a finančných oblastí mestá. Ďakujem.
Paška, Pavol, predseda NR SR (2014-06-27):
Kolegyne, kolegovia, poprosím vás, ideme hlasovať.
Pellegrini, Peter, predseda NR SR (2015-09-18):
Ďakujem pekne. Otváram rozpravu k tomuto bodu. Nemám žiadnu písomnú prihlášku. Pýtam sa, kto sa do rozpravy hlási ústne. Nikto. Končím možnosť prihlásiť sa do rozpravy a zároveň vyhlasujem rozpravu za skončenú a prerušujem rokovanie o tomto bode programu. Pán minister, poprosím ešte o uvedenie poslednej zmluvy a to je návrh na vyslovenie súhlasu Národnej rady s uzavretím Zmluvy medzi vládou Slovenskej republiky a vládou Malajzie o zamedzení dvojitého zdanenia a zabránení daňového úniku v odbore daní z príjmov (tlač 1672). (Rokovanie o návrhu na vyslovenie súhlasu Národnej rady Slovenskej republiky s uzavretím Zmluvy medzi vládou Slovenskej republiky a vládou Malajzie o zamedzení dvojitého zdanenia a zabránení daňovému úniku v odbore daní z príjmov , tlač 1672.)
Fronc, Martin, poslanec NR SR (2014-06-03):
Ďakujem pekne, pani predsedajúca. Pán kolega Abrhan, povedali ste jednu vec, ktorá nechcem, aby zanikla, pokladám ju za dôležitú. Totižto že problém je celý v tom, či tam je Harabin alebo Karabín, teda v písmenách. Áno, mám pocit, že veľmi často robíme zákony podľa toho, kto je tam, aká osoba, aká je konkrétna udalosť, a nie systémovo. Zákony musíme robiť systémovo, a nie podľa toho, že či prší, alebo svieti slnko. Ja si viem predstaviť extrémne prípady, keď jednoducho aj legislatívou treba na niektoré veci zareagovať, aj ktoré sú osobné, ale v zásade zákony by mali byť robené systémovo bez ohľadu na to, či tam je ten alebo onen. Ďakujem.
Košútová, Magda, poslankyňa NR SR (2014-04-01):
Ďakujem. Pán predseda, dajte, prosím, hlasovať o pozmeňujúcom návrhu pána poslanca Simona.
Figeľ, Ján, podpredseda NR SR (2014-11-08):
Pán Hraško, máte, máte procedurálny? Nech sa páči.